Naujosios Kastilijos gubernatorystė

Naujosios Kastilijos gubernija () – Ispanijos kolonijinė teritorija Pietų Amerikoje, dabartinėje Peru. Ją įkūrė konkistadoras Fransiskas Pisaras 1531–1533 m. užkariavęs Inkų imperiją. Po naujų žemių pasidalijimo tarp Ispanijos ir Portugalijos, ispanų valdos Pietų Amerikoje buvo suskirstytos į 4 regionus – Naujoji Kastilija užėmė teritorijas į šiaurę nuo Kusko iki dabartinės Ekvadoro-Kolumbijos sienos. Toliau į pietus driekėsi Naujasis Toledas, Naujoji Andalūzija ir Naujasis Leonas. 

Oficialiai Naujoji Kastilija apėmė teritorijas dab. Peru ir praktiškai visą Amazoniją (dab. Brazilijoje), tačiau iš tikro kontroliuojama buvo tik vakariausia gubernijos dalis Andų kalnyne ir pakrantėje. Iki 1535 m. gubernijos sostine buvo Kuskas, o vėliau ji perkelta į naujai įkurtą Limą.

1544 m. Naujoji Kastilija buvo panaikinta, vietoje jos sukurta Limos karališkoji audiencija, kuri priklausė Peru vicekaralystei. Šią valdyti paskirtas vicekaralius Blaskas Nunjesas Vela.

 Gubernatoriai 
 Fransiskas Pisaras (1528–1541 m.)
 Kristobalis Vaka de Kastras (1541–1544 m.)

Kategorija:Ispanijos kolonijos Amerikoje
Kategorija:Pietų Amerikos kolonizacija
Kategorija:Peru užkariavimas
Kategorija:Ekvadoro istorija